The Man (film, 1972)
<s>The Man () je američki igrani film snimljen 1972. godine u režiji Josepha Sargenta.</s><s>Po žanru je politička drama, a temelji se na istoimenom romanu Irvinga Wallacea, inspiriranog rasnim sukobima 1960-ih.</s><s>Protagonist, čiji lik tumači James Earl Jones, je crni političar koji se nalazi na uglavnom protokolarnoj funkciji privremenog predsjednika Senata kada ga neočekivani splet događaja dovede u situaciju da, po odredbama Ustava preuzme dužnost predsjednika SAD.</s><s>Radnja prikazuje njegovo nastojanje da funkciju, na koju nije bio izabran, obavlja što savjesnije i vodi umjerenu, bez obzira što je izložen mržnji bijelih rasista, pritiscima crnih militanata i spletkama etabliranih političara.</s>

<s>The Man, za koji je scenario napisao ugledni scenarist Rod Serling, je originalno zamišljen kao televizijski film, ali je na kraju umjesto na televiziji prikazan u kino-dvoranama, navodno zato što su producenti bili oduševljeni njegovom kvalitetom i političkom relevantnošću u izbornoj godini.</s><s>U stvarnosti je TV-mreža ABC odustala od prikazivanja na pritisak vodećih oglašivača, zabrinutih zbog predrasuda rasistički nastrojenog dijela publike.</s><s>Film je nakon premijere dobio uglavnom mlake kritike, a sa kojima se mnogo godina kasnije složio i Jones, smatrajući film "nedovoljno ispoliranim".</s>

<s>Uloge
 James Earl Jones ...</s><s>Douglass Dilman
 Martin Balsam ...</s><s>Jim Talley
 Burgess Meredith ...</s><s>Senator Watson
 Lew Ayres ...</s><s>Noah Calvin
 William Windom ...</s><s>Arthur Eaton
 Barbara Rush ...</s><s>Kay Eaton
 Georg Stanford Brown ...</s><s>Robert Wheeler
 Janet MacLachlan ...</s><s>Wanda
 Patric Knowles ...</s><s>Južnoafrički konzul
 Martin E. Brooks ...</s><s>Wheelerov advokat
 Simon Scott ...</s><s>Hugh Gaynor</s>

<s>Napomene</s>

<s>Vanjske veze</s>

<s>Američki filmovi
Dramski filmovi
Politički filmovi</s>

